อวัยวะมีตุ่มแดงตุ่มหนองขึ้นที่หนังด้านนอกหลายตุ่ม มีอาการคันแผลมีน้ำเหลืองออกมา แสบ มีลูกๆขึ้นที่แคมทั้งสองข้าง จะติดเชื่อไมคับ
สวัสดีค่ะ อาการมีตุ่มแดงเป็นหนองที่บริเวณอวัยวะเพศชายดังกล่าวมานั้น อาจจะเกิดจากการติดเชื้อที่เป็นโรคติดต่อทางเพศสัมพันธ์เช่นเริมอวัยวะเพศ หูดหงอนไก่ หูดข้าวสุก หนองในแท้ หนองในเทียม แผลริมอ่อน หรือแผลซิฟิลิซ ซึ่งเป็นสาเหตุที่พบได้บ่อยๆของแผลอวัยวะเพศชาย สาเหตุอื่นๆเช่น เป็นแผลจากการถลอกหรือการเสียดสีเช่นการทำกิจกรรมทางเพศที่รุนแรง การมีผื่นผิวหนังอักเสบ รูขุมขนอักเสบ หรือเป็นโรคทางภูมิคุ้มกันบางประเภทที่ทำให้มีแผลที่อวัยวะเพศแต่พบได้น้อยค่ะดังนั้นควรไปพบแพทย์เพื่อตรวจร่างกายดูลักษณะแผล และควรตรวจคัดกรองโรคติดต่อทางเพศสัมพันธ์ร่วมไปด้วย หากพบว่ามี ก็ควรได้รับยาฆ่าเชื้อที่ตรงกับโรคต่อไป หากแผลคัน แสบ มีน้ำเหลืองไหลดังกล่าวมา น่าจะมีการติดเชื้อที่ควรไปพบแพทย์ค่ะเบื้องต้นงดกิจกรรมทางเพศ ใช้น้ำเปล่าสะอาดล้างภายนอก ไม่ไปถูหรือแกะบริเวณที่เป็นตุ่มเอง ใส่เสื้อผ้าที่ระบายอากาศได้ดี ไม่อับชื้น